জানা যায়, পুলিশের এসআই হাবিবুর রহমানের স্ত্রী কানিজ ফাতেমার সঙ্গে পুলিশের অপর এক এসআই আল ইমরানের সখ্যতা গড়ে ওঠে। এর সুযোগে আল ইমরান কানিজ ফাতেমার কাছ থেকে বেশকিছু সোনার গহনা এবং লাধিক টাকা ধার নেয়। কানিজ ফাতেমার স্বামী বিষয়টি জানতে পেরে তাকে টাকা ও গহনা ফেরত নেয়ার জন্য চাপ সৃষ্টি করে। এতে আল ইমরানের সঙ্গে কানিজ ফাতেমার সর্ম্পকের অবনতি ঘটে। এর জের ধরে গত ১৩ মার্চ সন্ধ্যার পর শাজাহানপুর উপজেলা কোয়াটারের সামনে কতিপয় সন্ত্রাসী কানিজ ফাতেমাকে ছুরিকাঘাত করে। পরদিন কানিজ ফাতেমা এসআই আল  ইমরানের বিরুদ্ধে থানায় একটি অভিযোগ দায়ের করেন। এতে মামলার দিন এসআই আল ইমরানকে নন্দীগ্রাম থানা থেকে রu200c্যাবে বদলি করা হয়। পরে ১৫ মার্চ দুপুরে কানিজ ফাতেমা শহরের আসার পথে এসআই আল ইমরান তার পথ রোধ করে এবং রাম দা দিয়ে কুপিয়ে গুরুতর আহত করে। কানিজ ফাতেমাকে হাসপাতালে ভর্তি করার পর পুলিশের প থেকে বিষয়টি চেপে যাওয়া হয়। পরে ১৬ মার্চ কানিজ ফাতেমা এসআই আল ইমরানের বিরুদ্ধে আরো একটি এজাহার দায়ের করে কিন্তু শাজাহানপুর থানার ওসি পরের অভিযোগটিও মামলা হিসেবে রেকর্ড করেনি। এদিকে বাসায় চিকিৎসাধীন অবস্থায় বুধবার গভীর রাতে কানিজ  ফাতেমার কান দিয়ে রক্ত ঝরতে থাকে। পরিস্থিতি বেগতিক দেখে রাতেই তাকে বগুড়া শহীদ জিয়াউর রহমান মেডিকেল কলেজ হাসপাতালে ভর্তি করা হয় এবং নিরাপত্তার জন্য হাসপাতালে পুলিশ প্রহরা বসানো হয়। এই ঘটনা নিয়ে পুলিশের মাঠ পর্যায়ের সদস্যদের মধ্যে বিরূপ প্রতিক্রিয়া দেখা দিলে বৃহস্পতিবার দুপুরে এসআই আল ইমরানের রu200c্যাবে বদলি বাতিল এবং সাময়িক বরখাস্ত করা হয়। পরে বিকেলে শাজাহানপুর থানায় তার বিরুদ্ধে কানিজ ফাতেমার দায়ের করা অভিযোগটি মামলা হিসেবে রেকর্ড করা হয়।  শাজাহানপুর থানার ওসি আনিছুর রহমান মামলা রেকর্ডের বিষয়টি নিশ্চিত করে  জানান, ঘটনাস্থল এবং ইমরানের উপস্থিতির বিষয়টি নিয়ে কিছুটা জটিলতা থাকায় মামলা রেকর্ড হতে বিলম্ব হয়েছে।